ai4bharat/Pralekha huggingface dataset:
صحت اور خاندانی بہبود کی وزارت
مرکزی وزارت صحت نے ایک ماہ پر محیط ’ہر گھر دستک‘ مہم کے تئیں بیداری کو مزید تقویت دینے کی خاطر میڈیا کے لئے قومی ویبینار کا انعقاد کیا
نئی دہلی، 13/نومبر 2021 ۔ مرکزی وزارت صحت و کنبہ بہبود کے ذریعے آج میڈیا کے لئے ایک قومی انٹر ایکٹیو ویبینار کا انعقاد کیا گیا، تاکہ ایک مہینے پر محیط ’ہر گھر دستک‘ مہم کے تئیں بیداری کو مزید تقویت دی جاسکے۔ اس کا مقصد اس بات کو یقینی بنانا ہے کہ پوری بالغ آبادی کو کووڈ ٹیکے کی پہلی خوراک لگائی جاسکے، جبکہ وہ لوگ جنھیں دوسری خوراک دی جانی ہے انھیں بھی دوسری خوراک لینے کے لئے راغب کیا جاسکے۔ ’ہر گھر دستک‘ کا مقصد اس اہل بالغ آبادی تک پہنچنا ہے جنھوں نے پہلی خوراک نہیں لی ہے یا کسی وجہ سے دوسری خوراک لینے سے رہ گئے ہیں۔ اس مہم کے تحت صحت کارکنان گھر گھر جاکر پورے بھارت میں اہل لوگوں کو ٹیکہ لگائیں گے، جس میں خصوصی توجہ ان اضلاع پر ہوگی جہاں ابھی تک 50 فیصد سے بھی کم آبادی کو ٹیکہ لگا ہے۔
اس انٹرایکٹیو ویبینار سے صحت و کنبہ بہبود کی وزارت کے ایڈیشنل سکریٹری ڈاکٹر منوہر اگنانی نے خطاب کیا۔ انھوں نے کہا کہ فی الحال بھارت میں جس رفتار سے ٹیکہ کاری کا عمل جاری ہے اسے دیکھتے ہوئے ہم اعتماد کے ساتھ دعویٰ کرسکتے ہیں کہ دنیا کا سب سے بڑا بالغ ٹیکہ کاری پروگرام 16 جنوری 2021 کو اپنی شروعات کے وقت سے ہی صحیح راستے پر ہے۔ اب تک بھارت میں تقریباً 79 فیصد اہل آبادی کو کووڈ-19 کے روک تھام کے لئے ٹیکے کی پہلی خوراک دی جاچکی ہے، جبکہ 38 فیصد افراد کی مکمل طور پر ٹیکہ کاری کی جاچکی ہے۔ متعدد ریاستوں میں 100 فیصد بالغ آبادی کو ٹیکے کی پہلی خوراک دی جاچکی ہے۔ انھوں نے اس اعتماد کا اظہار کیا کہ بھارت میں فی الحال جس رفتار سے ٹیکہ کاری کا عمل جاری ہے اس اعتبار سے پوری بالغ آبادی کو جلد ہی ٹیکہ لگایا جاچکا ہوگا۔
ایک طرف جہاں ٹیکہ کاری کے تئیں جوش و خروش میں تیزی کے ساتھ اضافہ ہوا ہے وہیں ٹیکہ کاری کے سلسلے میں جو سنگ میل طے کیا گیا ہے وہ منفرد قسم کے چیلنجوں کے باوجود حاصل ہوا ہے۔ کسی شخص کے لئے ٹیکہ نہ لینے کی متعدد وجوہات ہوسکتی ہیں، جس میں دور دراز کے علاقوں میں رہنے والے لوگوں کے لئے عدم رسائی کا مسئلہ، سائڈ افیکٹ کے تعلق سے خوف وغیرہ شامل ہیں۔ ڈاکٹر اگنانی نے کہا کہ اس مہم کے توسط سے ملک کے صف اوّل کے صحت کارکنان زمینی سطح پر ایسے متعدد مسائل کا تدارک کررہے ہیں جو لوگوں کو کووڈ-19 کا ٹیکہ لینے سے روکتے ہیں۔ اس مہم میں مقامی مذہبی اور کمیونٹی لیڈران اور دیگر ایجنسیوں و اداروں سے مدد لی جارہی ہے۔ ان اداروں میں مرکزی دفتر شماریات ، غیر سرکاری ادارے، این ایس سی وغیرہ شامل ہیں، اس کا مقصد ان لوگوں کو راغب کرنا ہے جنھوں نے ٹیکہ نہیں لگوایا ہے۔ ٹیکہ مخالف افواہوں کے تدارک کے لئے ملٹی میڈیا اطلاعات، ایجوکیشن اینڈ کمیونی کیشن  مہم ڈیزائن کی جائے گی، تاکہ لوگوں تک پہنچنے کے اختراعاتی نقطہ نظر اور طور طریقے دریافت کئے جاسکیں اور اس میں ریاستوں / مرکز کے زیر انتظام ان اضلاع کو شامل کیا جائے گا جہاں بڑے پیمانے پر ٹیکہ کاری ہوئی ہے۔
ویبینار میں شرکت کرنے والے میڈیا کے افراد کے سوالوں کا جواب دیتے ہوئے ڈاکٹر اگنانی نے ٹیکے کی دونوں خوراکیں لینے کی اہمیت پر زور دیا۔ انھوں نے میڈیا کے افراد سے یہ درخواست بھی کی کہ وہ اپنی مثبت خبروں کے ذریعے لوگوں کو اس کے تئیں راغب کریں۔ مسلسل تعاون کے لئے میڈیا کا شکریہ ادا کرتے ہوئے انھوں نے ان سے ملک کے کچھ حصوں میں ٹیکہ لینے کے تعلق سے موجود پس و پیش کے خلاف لڑنے کی بھی درخواست کی۔
اس ویبینار میں پی آئی بی، ڈی ڈی، اے آئی آر، آر او بی، یونیسیف کے ریاستی دفاتر، پرائیویٹ ایف ایم ریڈیو، کمیونٹی ریڈیو اسٹیشنوں، آن لائن اور پرنٹ میڈیا کے ملک بھر سے افسران نے حصہ لیا۔
وزارت خزانہ
نیلامی برائے فروخت   ’7.38 فیصد جی ایس 2027‘، ’7.26 فیصد جی ایس 2032‘،  ’7.36 فیصد جی ایس 2052‘
حکومت ہند  نے یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 7,000 کروڑ روپے  کی مطلع کردہ رقم کے لیے ’’7.38 فیصد سرکاری ضمانت 2027‘‘، یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 12,000 کروڑ روپے  کی مطلع کردہ رقم کے لیے ’’7.26 فیصد سرکاری ضمانت 2032‘‘ اور متعدد قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 9,000 کروڑ روپے  کی مطلع کردہ رقم کے لیے فروخت  کا اعلان کیا ہے۔ جی او آئی کے پاس اوپر مذکور ہر سیکورٹی کے مقابلے میں 2000 کروڑ روپے تک اضافی سبسکرپشن برقرار رکھنے کا اختیار ہوگا۔ یہ نیلامی ریزرو بینک آف انڈیا، ممبئی آفس، فورٹ، ممبئی 20 جنوری، 2023  کو منعقد کرے گا۔
ضمانتوں کی فروخت کی مطلع کردہ رقم کا 5 فیصد تک سرکاری ضمانتوں کی نیلامی میں غیر مسابقتی بولی کی سہولت کی اسکیم کے مطابق اہل افراد اور اداروں کو الاٹ کیا جائے گا۔
نیلامی کے لیے مسابقتی اور غیر مسابقتی دونوں بولیاں 20 جنوری، 2023 کو ریزرو بینک آف انڈیا کور بینکنگ سولوشن  سسٹم پر الیکٹرانک فارمیٹ میں جمع کرائی جائیں۔ غیر مسابقتی بولیاں صبح ساڑھے دس بجے سے گیارہ بجے کے درمیان جمع کرائی جائیں اور مسابقتی بولیاں صبح ساڑھے دس بجے سے ساڑھے گیارہ بجے کے درمیان جمع کرائی جائیں۔
نیلامی کے نتائج کا اعلان 20 جنوری، 2023  کو کیا جائے گا اور کامیاب بولی دہندگان کے ذریعے ادائیگی 23 جنوری، 2023  کو ہوگی۔
ضمانتیں ریزرو بینک آف انڈیا کے ذریعے جاری کردہ ’مرکزی حکومت کی سکیورٹیز میں حسب اجرا لین دین کے بارے میں رہنما خطوط‘ مجریہ آر بی آئی/19-2018/25 مورخہ 24 جولائی 2018 ، جس کی وقتاً فوقتاً ترمیم کی جاتی ہے، کے مطابق ’’حسب اجرا‘‘ ٹریڈنگ کی اہل ہوں گی۔
وزیراعظم کا دفتر
وزیر اعظم نے پہلے جنجاتیہ کھیل مہوتسو کے اقدام کی ستائش کی
جنجاتیہ کھیل مہوتسو کے انعقاد پر خوشی کا اظہار کیا ہے۔
وزیر اعظم نے گیمز کو ایک بہت بڑا آغاز قرار دیا اور ملک کا نام روشن کرنے میں قبائلی کھلاڑیوں کے کردار کو تسلیم کیا۔
وزیر اعظم نے امرت مہوتسو کے ایک ٹویٹ کا جواب دیا:
’’ہماری کھیل کی دنیا میں ایک شاندار آغاز! عالمی مقابلوں میں ہندوستان کی شناخت قائم کرنے میں قبائلی کھلاڑیوں کا بڑا کردار ہے۔ ایسی کوششوں سے ملک کو اس کمیونٹی سے نیا ٹیلنٹ ملے گا۔‘‘
نوجوانوں کے امور اور کھیل کود کی وزارت
کھیلوں میں بڑے پیمانے پر شراکت داری اور امتیازی صلاحیت کے فروغ کے لئے کھیلو انڈیا اسکیم
نئی دہلی،27دسمبر 2018؍نظر ثانی شدہ کھیلو انڈیا اسکیم مالی سال 18-2017ء میں لانچ کی گئی تھی، جس کا مقصد دو مقاصد کا حصول تھا۔ ان میں سے ایک مقصد ہے کھیلوں میں بڑے پیمانے پر عوام کی شراکت داری اور دوسرا کھیلوں امتیازی صلاحیت کا فروغ۔نظر ثانی شدہ کھیلو انڈیا اسکیم کا ویژن ملک میں کھلاڑیوں کے اندر کھیل کلچر جاگزیں کرنا اور ان کے اندرامتیازی صلاحیت پیدا کرنا ہے۔جیسا کہ اس اسکیم میں کہا گیا ہے ، اس کا مشن سبھی کے لئے کھیل کود کی حوسلہ افزائی کرنا ہے۔ جس میں جنس اور عمر کی بنیاد پر کوئی تفریق کے بغیر کھلاڑیوں کے اندر کھیل کود کی طاقت کو فروغ دینا ہے۔ اس میں بچوں اور نوجوانو کی جامع ترقی، کمیونٹی ڈیولپمنٹ ، سماجی ہم آہنگی، صنفی مساوات، صحت مند طرز زندگی، قومی فخر اور اقتصادی مواقع شامل ہیں۔
کھیلو انڈیا کے تحت نشان زد باصلاحیت کھلاڑیوں کو ایس اے آئی نیشنل اسپورٹس اکیڈمیوں، اسٹیٹ اسپورٹس اکیڈمیوں یا نجی شعبے کے ذریعے قائم کھیل اکیڈمیوں سے جڑنے کا متبادل فراہم کرنا ہے۔اس کے تحت اداروں کو اسپورٹس اکیڈمیز کو چلانے اور ان کا رکھ رکھاؤ کرنے کے لئے امدادی رقم دستیاب کرائی جائیں گی۔ یہ رقم کھیلوں کے ان شعبوں کے ضمن میں دی جائیں گی، جن کی نشان دہی اسپورٹس اتھارٹی آف انڈیا، ریاستی حکومتوں یانجی شعبوں نے کی ہے۔اس میں وہ کھلاڑی بھی شامل ہیں جو سرکاری نجی شراکت داری کے تحت سہولت کی فراہمی اور لانگ ٹرم ایتھلیٹ ڈیولپمنٹ پروگرامکے تحت آتے ہیں۔سرکاری اور نجی دونوں شعبوں میں قومی ،علاقائی یا ریاستی سطح پر بہترین اکیڈمیاں ہونی چاہئے۔ضرورت پر مبنی تعاون کے لئے اکیڈمیوں کی نشان دہی کی جائے گی۔اس کے لئے مناسب اداروں سے تجاویز مدعو کی جائیں گی۔اکیڈمیوں کی درجہ بندی کے لئے ایک نظام وضع کیا جائے گا، تاکہ تعاون کے لئے مناسب اکیڈمیوں کا انتخاب عمل میں آسکے۔ کم از کم پارا ایتھلیٹس کے لئےایک اکیڈمی کو تعاون دیا جائے گا۔
یہ اطلاع نوجوانوں کے امور اور کھیل کود کے وزیر مملکت ، جناب کرنل راجیہ وردھن راٹھور نے آج لوک سبھا میں ایک تحریری جواب میں دی۔
U: 6468
(Visitor Counter : 43
وزارت دفاع
آئی این ایس تبرنے اٹلی کے نیپلس کی بندرگاہ میں داخل نیپلس کے سمندرمیں
اٹلی کی بحریہ کے ساتھ مشقیں کیں
نئی دہلی،07؍جولائی :بحرروم میں جاری اپنی تعیناتی کے حصے کے طورپرآئی این ایس تبر3جولائی 2021کو اٹلی کے نیپلس کی بندرگاہ میں داخل ہوا، جہاں اٹلی کی بحریہ نے سمندری جہازتبرکا شاندارخیرمقدم کیا۔ بندرگاہ اپنے قیام کے دوران کمانڈنگ آفیسرکیپٹن مہیش منگی پوری نے نیپلس میں علاقائی اٹلی بحریہ ہیڈکوارٹرس اور پوسٹ گارڈ ہیڈکوارٹرس میں نیپلس اتھارٹی کے پری فیکٹ کے سینئرافسروں سے ملاقات کی ۔ بندرگاہ سے روانگی پرجہاز تبرنے آئی ٹی ایس انٹونیو مارسی گلیا کے ساتھ بحری شراکت داری مشقیں بھی کیں ۔ آئی ٹی ایس انٹونیو اٹلی کی بحریہ کا فرنٹ لائن جہاز ہے ۔ یہ مشقیں تری ہینین سمندرمیں 4اور5جولائی ، 2021کو کی گئیں ۔ مشقوں کے دوران ہوائی ڈیفنس طریقہ کارسمیت بحری آپریشن کے وسیع دائرے کا احاطہ کیاگیا۔ یہ بحری مشقیں انٹرآپرے بلٹی بڑھانے میں دونوں ملکوں کو فائدہ پہنچائیں گی اور بحری خطرات کے خلاف مشترکہ آپریشن کو مستحکم کرنے میں مدد گارثابت ہوں گی ۔
وزیراعظم کا دفتر
وزیر اعظم کی جمہوریہ ایتھوپیا کے وزیر اعظم سے ملاقات
وزیر اعظم جناب نریندر مودی نے 24 اگست 2023 کو جوہانسبرگ میں 15 ویں برکس سربراہ اجلاس کے دوران جمہوریہ ایتھوپیا کے وزیر اعظم عزت مآب ڈاکٹر ابی احمد علی سے ملاقات کی ۔
دونوں رہنماؤں نے ترقی میں شراکت داری اور صلاحیت سازی ، تجارت و سرمایہ کاری ، دفاعی تعاون ، آئی سی ٹی ، زراعت ، نوجوانوں کی ہنر مندی اور دونوں ممالک کے عوام کے درمیان باہمی تعلقات سمیت اہم شعبوں پر مثبت بات چیت کی۔انہوں نے اہم علاقائی اور عالمی امور پر بھی تبادلہ خیال کیا۔
وزیر اعظم نے برکس میں ایتھوپیا کی رکنیت کے لئے وزیر اعظم ابی احمد کو مبارکباد دی ۔انہوں نے ’وائس آف گلوبل ساؤتھ سمٹ‘ میں حصہ لینے کے لئے وزیر اعظم ابی احمد کی تعریف کی۔
وزیر اعظم ابی احمد نے ایتھوپیا کو برکس خاندان میں شامل کرنے کے لئے ہندوستان کی حمایت کے لئے وزیر اعظم کا شکریہ ادا کیا۔انہوں نے چندریان مشن کی کامیابی پر وزیر اعظم کو مبارکباد دی اور اسے ایتھوپیا اور جنوبی دنیا کے ممالک کے لئے فخر و امتیاز کا لمحہ بتایا۔
وزیراعظم کا دفتر
وزیر اعظم نے رتنی پورہ کے لیے ریل رابطے کی ستائش کی
ریلوے کی وزارت نے ٹویٹ کیا ہے کہ اونتی پورہ اور کاکاپورہ کے درمیان رتنی پورہ ہالٹ کا دیرینہ مطالبہ آخر کار پورا ہو گیا ہے۔ اس سے خطے میں حرکت پذیری کو آسان بنایا جائے گا جس میں قابل رسائی نقل و حمل شامل ہے۔
وزارت ریلوے کے ٹویٹ کا جواب دیتے ہوئے وزیر اعظم نے ٹویٹ کیا:
”جموں و کشمیر میں رابطے کو مضبوط کرنے کے لیے یہ اچھی خبر ہے۔“
وزارت دفاع
بھارت –قزاخستان مشترکہ ٹریننگ مشق کا آغاز 30اگست ، 2021 سے
نئی دہلی، 25؍اگست:فوجی سفارت کاری کے حصے کے طورپراورقزاخستان بڑھتے ہوئے اسٹریٹجک تعلقات کو مستحکم کرنے کے لئے ، بھارت –قزاخستان کے مابین پانچویں مشترکہ ٹریننگ مشق ‘‘قازانڈ-21’’ عائشہ بی بی ، قزاخستان میں 30اگست سے 11ستمبر،2021تک ٹریننگ نوڈ میں منعقد کی جائیگی ۔یہ مشق دونوں فوجوں کے درمیان مشترکہ ٹریننگ ہے ۔ جس سے بھارت اورقزاخستان دوطرفہ رشتوں کو تقویت ملے گی ۔
بھارتی فوجی دستے کی نمائندگی ایک کنٹینجینٹ کمانڈرکی قیادت میں 90جوانوں پرمشتمل بہارریجمنٹ کی ایک بٹالین کرے گی ۔ قزاخستان فوج کی نمائندگی ایک کمپنی گروپ کرے گا۔
اس مشق سے بھارت اور قزاخستان کی مسلح فورسیز کو ایک موقع ملے گا کہ وہ اقوام متحدہ کی حمایت یافتہ شورش پسندی مخالف /پہاڑی ، دیہی پس منظرمیں دہشت گردی مخالف آپریشن کے لئے تربیت حاصل کرسکے ۔ مشترکہ فوجی مشق کے امکانات میں پیشہ ورانہ تبادلے ، سب یونٹ کی سطح پر دہشت گردی مخالف ماحول میں آپریشن کی منصوبہ بندی اوراسے انجام دینا اور شورش پسندی مخالف /دہشت گردی مخالف کارروائیوں میں اسلحہ ، کامبیٹ شوٹنگ اور تجربوں سے متعلق مہارت کا تبادلہ شامل ہے ۔ یہ مشق 48گھنٹے کی طویل اختتامی مشق کے بعد ختم ہوگی ، جس میں چھپنے کے ایک نیم دیہی علاقے میں دہشت گردوں کو ختم کرنے کاایک منظرشامل ہوگا ۔
اس فوجی مشق سے باہمی اعتماد ، انٹر-آپریبلٹی کو استحکام حاصل ہوگا اوربھارت –قزاخستان کی مسلح فورسیز کے درمیان بہترین کارروائیوں کا تبادلہ ممکن ہوسکے گا۔
محنت اور روزگار کی وزارت
خواتین کے لیے پروویڈنٹ فنڈ کے تحت رقم میں اضافہ
ایمپلائیز پروویڈنٹ فنڈ  اسکیم، 1952 ان تین اسکیموں میں سے ایک ہے جو ایمپلائز پروویڈنٹ فنڈز اور متفرق دفعات  ایکٹ، 1952 کے تحت تیار کی گئی ہیں۔ ای پی ایف اسکیم، 1952 کا مقصد ای پی ایف کے تحت کام کرنے والے ادارے میں کام کرنے والے ملازمین کو سماجی تحفظ فراہم کرنا ہے، چاہے وہ کسی بھی جنس سے تعلق رکھتے ہوں۔ ای پی ایف اسکیم، 1952 کے تحت، 15,000 روپے تک ماہانہ اجرت لینے والے کسی بھی ادارے کے ملازم کو اس فنڈ میں شامل ہونے اور اجرت کا 12 فیصد حصہ ڈالنے کی ضرورت ہوتی ہے، جس میں بنیادی اجرت، مہنگائی الاؤنس اور برقرار رکھنے کا الاؤنس شامل ہے۔ آجر کو بھی اجرت کا 12 فیصد حصہ دینا ہوتا ہے۔
حکومت نے سماجی تحفظ سے متعلق کوڈ، 2020 نافذ کیا ہے جس میں ای پی ایف اور ایم پی ایکٹ، 9 سمیت 1952 لیبر قوانین شامل ہیں۔ ضابطہ اخلاق کی دفعات کے مطابق، مرکزی حکومت، اس طرح کی جانچ کرنے کے بعد، جسے وہ مناسب سمجھتی ہے، نوٹیفکیشن کے ذریعہ، ملازمین کے تعاون کی شرحوں اور ملازمین کے کسی بھی طبقے کے لیے یہ شرحیں لاگو ہونے کی مدت کی وضاحت کر سکتی ہے۔ کوڈ کی مذکورہ دفعات ابھی تک نافذ نہیں ہوئی ہیں۔
مرکزی وزیر مملکت برائے محنت و روزگار جناب رامیشور تیلی نے آج لوک سبھا میں ایک تحریری جواب میں یہ معلومات فراہم کیں۔
وزیراعظم کا دفتر
وزیراعظم نے ’’ایز آف ڈوئنگ بزنس‘‘ میں بہتری پیداکئے جانے کے اقدامات کا جائزہ لیا
نئیدہلی14 دسمبر۔وزیر اعظم جناب نریندر مودی نے ایک اعلیٰ سطحی اجلاس کی صدارت کی ،جس میں ،’’ ایز آف ڈوئنگ بزنس ‘‘ میں بہتری پیدا کئے جانے کا جائزہ لیا گیا ۔اس اجلاس میں معاشی امور سے متعلق سینئر مرکزی وزرا ، مہاراشٹر کے وزیر اعلیٰ جناب دیویندر فڑنویس ، دہلی کے لیفٹیننٹ گورنر جناب انل بیجل اور مرکزی ، مہاراشٹراوردلی کی سرکاروں کے سینئر افسران نے شرکت کی ۔ اس میٹنگ میں وزیراعظم کو ایز آف ڈوئنگ بزنس سے متعلق مختلف خطوط اور معیارات میں پیدا کی جانے والی بہتری کے بارے میں بتایا گیا اور تعمیراتی پرمٹ ، ٹھیکوں کی عمل آوری ، املاک اور اثاثہ جاتی کا اندراج ، نئے کاروبار کا آغاز ، بجلی کے حصول ،قرض کے حصول اور قرض سے متعلق مسائل کا جائزہ لیا گیا ۔
عالمی بینک کی ،’’ ڈوئنگ بزنس ‘‘ کی درجہ بندی میں ہندوستان پچھلے چار برسوں کے دوران 142 ویں مقام سے اٹھ کر 77 ویں مقامات پر پہنچ گیا ہے ۔ اس موقع پر کاروباری اصلاحات کی عمل آوری میں پیش آنے والی دشواریو ں او ر خامیوں کا پتہ لگانے کے اقدامات کی بھی صراحت پیش کی گئی ۔
اجلاس میں وزیر اعظم نے زور دے کر کہا کہ آخری حد پر خدمات کی فراہمی میں بہتری پر توجہ مرکو زکی جانی چاہئے اور ایسے طریقہ عمل کو مرکزی دھانے میں شامل کیا جانا چاہئے جس سے نہ صرف یہ کہ ’’ ڈوئنگ بزنس‘‘ کی درجہ بندی میں بہتری پیدا ہوسکے گی بلکہ چھوٹے کاروباریوں اور عام آدمی کو ’’ایز آف لیونگ‘‘ کی آسانی بھی میسر آسکے گی ۔
۰۰۰۰۰۰۰۰۰۰۰۰۰۰۰۰۰۰۰۰۰
U-6246
(Visitor Counter : 32
وزیراعظم کا دفتر
وزیر اعظم نے اٹلی کے وزیر اعظم ماریو دراگی کی کووڈ-19سے جلد صحت یابی کے لئے دعا کی
نئی دہلی،20اپریل؍2022
وزیر اعظم نے جناب نریندر مودی نے اٹلی کے وزیر اعظم ماریو دراگی کی کووڈ-19سے جلد شفا یابی کے لئے نیک خواہشات کا اظہار کیا۔
ایک ٹوئٹ میں وزیر اعظم نے کہا؛
’’میں اپنے عزیز دوست اٹلی کے وزیر اعظم ماریو دراگی کی کووڈ-19 سے جلد شفایابی کے لئے دعا گوہوں@Palazzo_Chigi۔‘‘
خواتین اور بچوں کی ترقیات کی وزارت
آنگن واڑی مرکزوں میں سبزیاں اگائے جانے کا منصوبہ
تغزیہ جاتی کام کاج میں روایتی معلومات میں اضافہ کرکے خوراک کی تفریق کو ختم کرنے کے لیے آنگن واڑی مرکزوں میں پوشن واٹیکا بنانے کو مدد دینے کا ایک پروگرام شروع کیا گیاہے تاکہ تازہ پھلوں، سبزیوں، اہم جڑی بوٹیوں اور طبی پودوں کی لگاتار سپلائی کے لیے مقامی خوراک سے متعلق فصلیں اگانے کے لیے سماج کے ارکان کی حوصلہ افزائی کی جاسکے۔ یہ فصلیں اچھے تغذیے کی بنیاد ہیں۔ رسائی حاصل کرنے کے ایک منصوبے کے حصہ کے طور پر موسمیاتی اور استوائی سبزیوں کے بیج، آنگن واڑی مرکزوں میں تقسیم کیے گئے۔
یہ جانکاری راجیہ سبھا میں آج خواتین اور بچوں کی ترقی کی مرکزی وزیر محترمہ اسمرتی زوبیں ایرانی نے ایک تحریری جواب میں دی۔
وزارات ثقافت
وزیراعظم 20 اکتوبر کو اترپردیش کے دورے پر جائیں گے اور کشی نگر بین الاقوامی ہوائی اڈے کا افتتاح کریں گے
وزیراعظم مہاپری نروان مندر میں ابھیدھمّ کے دن کے موقع پر منعقدہ ایک پروگرام میں شرکت کریں گے
وزیراعظم راجکیہ میڈیکل کالج، کشی نگر کا سنگ بنیاد رکھیں گے اور کشی نگر میں مختلف ترقیاتی پروجیکٹوں کا افتتاح اور سنگ بنیاد رکھیں گے
نئی دہلی :19 ؍اکتوبر2021:
وزیراعظم جناب نریندر مودی 20 اکتوبر 2021 کو اتر پردیش کا دورہ کریں گے۔ وزیر اعظم صبح 10 بجے کشی نگر بین الاقوامی ہوائی اڈے کا افتتاح کریں گے۔ اس کے بعد ، تقریباً 11:30 بجے ،وہ مہاپری نروان مندر میں ابھی دھمّ کے دن کے موقع پر منعقدہ ایک تقریب میں شرکت کریں گے۔ وزیر اعظم تقریبا دوپہر 1:15 بجے کشی نگر میں مختلف ترقیاتی پروجیکٹوں کا افتتاح اور سنگ بنیاد رکھنے کے لیے ایک عوامی تقریب میں شرکت کریں گے۔
کشی نگر بین الاقوامی ہوائی اڈے کا افتتاح
کشی نگر بین الاقوامی ہوائی اڈے کے افتتاح کے موقع پر کولمبو، سری لنکا کا ایک طیارہ ہوائی اڈے پر اترے گا۔ اس طیارہ میں سری لنکا کا ایک وفد بھارت کے دورے پر آئے گا جس میں 100 سے زیادہ بودھ بھکشو اور اہم شخصیات شامل ہوں گی۔ اس وفد میں 12رکنی مقدس یادگاری نشان دستہ بھی شامل ہوگا، جو نمائش کے لئے بدھ کے مقدس یادگاری نشان ساتھ لائیں گے۔ وفد میں سری لنکا میں بودھ دھرم کے سبھی چار نکاتوں  یعنی اسگیریا ، امر پورہ، رامنیا، مالوٹّا کے انونایاک  کے ساتھ ساتھ کابینہ وزیر جناب نمل راج پکشے کی قیادت میں سری لنکاحکومت کے پانچ وزرا بھی شامل ہوں گے ۔
کشی نگر بین الاقوامی ہوائی اڈہ کی تعمیر 260 کروڑ روپے کی تخمینہ لاگت سے کی گئی ہے ۔ یہ گھریلو اور بین الاقوامی تیرتھ یاتریوں کو بھگوان بدھ کے مہاپری نروان مقام پر جانے میں سہولت فراہم کرے گا۔یہ ہوائی اڈہ دنیا بھر کے بدھ تیرتھ مقامات کو جوڑنے کی ایک کوشش ہے۔ یہ اترپردیش اور بہار کے آس پاس کے اضلاع کو فضائی سفر کی سہولت فراہم کرے گا۔ایئرپورٹ کی تعمیر اس خطے میں سرمایہ کاری اور روزگار کے مواقع کو فروغ دینے کے لیے ایک اہم قدم ثابت ہوگا۔
مہاپری نروان مندر میں ابھیدھمّ دیوس
وزیر اعظم مہاپرینروان مندر جائیں گے، بھگوان بدھ کی مورتی کی ارچناکریں گے اور چیور پیش کریں گے اور بودھی درخت کا پودا لگائیں گے۔
وزیر اعظم ابھیدھمّ کے موقع پر منعقدہ پروگرام میں شرکت کریں گے۔ اس دن بودھ بھکشوؤں کے لیے تین مہینے کے رینی ریٹریٹ -ورشواس اور واسا کے اختتام کی علامت ہے۔ اس دوران وہ وہار اور مٹھ میں ایک جگہ پر رہتے ہیں اور دعا کرتے ہیں۔ اس پروگرام میں سری لنکا ، تھائی لینڈ ، میانمار ، جنوبی کوریا ، نیپال ، بھوٹان اور کمبوڈیا کے سرکردہ بھکشووں کے ساتھ ساتھ مختلف ممالک کے سفرا بھی شرکت کریں گے۔
وزیر اعظم گجرات کے وڈنگر اور دیگر مقامات کی کھدائی سے حاصل اجنتا فریسکوس، بودھ سوترا کیلی گرافی اور بودھ نوادرات کی نمائش کو بھی دیکھیں گے۔
ترقیاتی پروجیکٹوں کا افتتاح اور سنگ بنیاد
وزیر اعظم کشی نگر واقع بروا جنگل کی ایک عوامی تقریب میں بھی شرکت کریں گے۔ اس تقریب میں وہ 280 کروڑ روپے سے زائد کی لاگت سے تعمیر ہونے والے راجکیہ میڈیکل کالج ، کشی نگر کا سنگ بنیاد رکھیں گے۔ میڈیکل کالج میں 500 بستروں پر مشتمل اسپتال ہوگا اور تعلیمی سال 2023-2022 میں 100 طلباء کا ایم بی بی ایس کورس میں داخلہ ہوگا ۔ وزیر اعظم 180 کروڑ روپئے سے زیادہ کی لاگت والے 12 ترقیاتی پروجیکٹوں کا افتتاح اور سنگ بنیاد بھی رکھیں گے۔
صحت اور خاندانی بہبود کی وزارت
مرکزی حکومت نے 45 سال سے کم عمر کے لوگوں کو ٹیکہ لگانے کی شناخت میں گڑ بڑی پر
دہلی حکومت کو خط لکھا
پرائیویٹ کووڈ ٹیکہ کاری مراکز کووجہ بتاؤ نوٹس جاری کر کے صفائی پیش کرنے کو کہا گیا
ملک میں سب سے حساس آبادی والی جماعتوں کو کووڈ-19 سے بچانے کے لئے ایک اوزار کے طور پر استعمال کی جا رہی ٹیکہ کاری مشق کی اعلیٰ ترین سطح پر مسلسل جائزہ اور نگرانی کی جا رہی ہے۔ مرکز ی وزارت صحت نے کچھ پرائیویٹ کووڈ ٹیکہ کاری مراکز  کے ذریعے 45 سال سے کم عمر کے لوگوں کی ٹیکہ کاری کی شناخت میں ہوئی گڑ بڑی کی جانب توجہ مبذول کرانے کے لئے قومی راجدھانی خطہ دہلی کی حکومت کے پرنسپل سکریٹری  کو خط لکھا ہے۔
پرنسپل سکریٹری  کو لکھے گئے خط میں کہا گیا ہے کہ شمال مشرقی دہلی کے نہرو نگر علاقے میں واقع ومہنس  کے ذریعے مستفیدین کے رجسٹریشن میں سنگین خامیاں سامنے آئی ہیں۔ ومہنس ایک پرائیویٹ کووڈ ٹیکہ کاری مرکز کے طور پر کام کر رہا ہے۔ یہ پایا گیا ہے کہ ادارے میں 45 سال سے کم عمر کے مستفیدین کو ہیلتھ کیئر ورکرس  اور فرنٹ لائن ورکرس  کے طور پر رجسٹر کیا گیا اور انہیں ٹیکہ لگایا گیا ہے۔
موجودہ کووڈ -19 ٹیکہ کاری مہم کے التزامات کے مطابق، 45 سال سے زیادہ عمر کے شہریوں کو 18 سال سے زیادہ عمر کے طبی ملازمین اور صف اول کے کارکنان کے ساتھ این ای جی وی اے سی کی سفارشوں کے مطابق ٹیکہ لگایا جا رہاہے۔ وزارت صحت کے ذریعے تصدیق شدہ اس پرائیویٹ کووڈ ٹیکہ کاری مرکز سے جمع کئے گئے ٹیکہ لگوا چکے مستفیدین کے کوون نمونہ ڈیٹا  سے پتہ چلا ہے کہ کئی مستفیدین اہلیت رکھنے والے مستفیدین کے دائرےسے باہر آتے ہیں جو مرکزی وزارت صحت کے ذریعے متعینہ رہنما ہدایات کی خلاف ورزی ہے۔
یہ دیکھتے ہوئے کہ ٹیکہ ایک قیمتی شے ہے، کووڈ-19 ٹیکہ کاری سے متعلق رہنما ہدایات کی تعمیل کے معاملے میں ومہنس ٹیکہ کاری مرکز میں ہوئی یہ سنگین لاپرواہی ملک گیر ٹیکہ کاری مشق کو نقصان پہنچاتی ہے، کیونکہ اہلیت رکھنے والے مستفیدین ٹیکہ کاری سے محروم ہو سکتےہیں۔ دہلی انتظامیہ سے کووڈ-19 ٹیکہ کاری ضابطوں کی خلاف ورزی کرنے والی ایسی غلط کارروائیوں کو لےکر ومہنس کو فوراً وجہ بتاؤ نوٹس جاری کرنے اور اگلے 48 گھنٹوں کے اندر ان سے تحریری صفائی مانگنے کو کہا گیا ہے۔ اسپتال پر مناسب مالی جرمانہ بھی لگایا جا سکتا ہے۔ اس کے علاوہ یہ بھی مشورہ دیا گیا ہے کہ وجہ بتاؤ نوٹس کی وضاحت غیر اطمینان بخش پائے جانے کی حالت میں اسپتال پر پابندی لگانے پرغور کیا جاسکتا ہے۔
ایک اور معاملے میں دہلی حکومت نے مرکزی وزارت صحت سے ملی صلاح کے موافق آبادی گروہوں کے سلسلے میں مرکز کے ذریعے جاری رہنما ہدایات کی خلاف ورزی کرنے کے لئے دہلی کے سیکٹر 12، دوارکا علاقے میں واقع بین سَپس اسپتال کو وجہ بتاؤ نوٹس جاری کیا ہے۔ اسپتال میں کووڈ کا ٹیکہ لگانے کے لئے 45 سال سے کم عمر کے افراد کو غلط طریقے سے طبی ملازمین اور صف اول کے کارکنان کے طور پر رجسٹر کیاگیا۔
وزیراعظم کا دفتر
وزیراعظم نے 36 ویں پرگتی اجلاس کی صدارت کی
وزیراعظم جناب نریندر مودی نے آج 36 ویں پرگتی اجلاس کی صدارت کی۔
اس جلسہ میں جائزہ کے لئے 10 ایجنڈا آئٹم زیرغور لائے گئے ۔ ان میں آٹھ پروجیکٹ شکایت سے متعلق ایک اسکیم اور ایک پروگرام شامل ہیں۔ آٹھ پروجیکٹوں میں سے تین کا تعلق نقل و حمل اور شاہراہوں کی وزارت سے ، دو کا تعلق ریلوے کی وزارت سے ہے اور ایک ایک پروجیکٹ توانائی کی وزارت ،پیٹرولیم اور قدرتی گیس کی وزارت اور امور داخلہ کی وزارت سے تعلق رکھتے ہیں۔ مجموعی طور پر 44.545 کروڑ روپئے کی لاگت والے یہ آٹھوں پروجیکٹ 12 ریاستوں مغربی بنگال، آسام، تمل ناڈو، اڈیشہ، جھارکھنڈ، سکم، اترپردیش، میزورم، گجرات، مدھیہ پردیش، بہار اور میگھالیہ سے متعلق ہیں۔
وزیراعظم نے ان میں سے بعض پروجیکٹوں کی تکمیل میں تاخیر کا مشاہدہ کرنے کے بعد تشویش کا اظہار کیا اور متعلقہ ذمہ داران کو ہدایت جاری کی کہ تمام معاملات مقررہ وقت کے اندر اور جہاں کئی ممکن ہو مشن کے جذبہ کے ساتھ حل کئے جائیں۔
تبادلہ خیال کے دوران وزیراعظم نے پلاسٹک کے واحد استعمال کو ختم کرنے کے پروگرام کا جائزہ لیا ۔ پردھان منتری گرام سڑک یوجنا سے متعلق شکایات کا بھی جائزہ لیا ۔وزیراعظم نے ایک مناسب بیداری مہم کے تحت لوگوں بالخصوص نوجوانوں کو شامل معاملات کرنے کی ضرورت پر زور دیا۔انہوں نے تمام افسران سے کہا کہ پردھان منتری گرام سڑک یوجنا کے تحت تعمیر ہونے والی سڑکوں کے معیار پر خاص توجہ دی جائے۔
سابقہ یعنی 35 ویں پرگتی اجلاس میں تقریباً 13.60 لاکھ کروڑ روپئے کی مجموعی لاگت کے 290 پروجیکٹوں بشمول 51 پروگراموں/اسکیموں اور 17 مختلف شعبوں کی شکایات کا جائزہ لیا گیا تھا۔
الیکٹرانکس اور اطلاعات تکنالوجی کی وزارت
الیکٹرانکس اور انفارمیشن ٹکنالوجی کی وزارت نے اروگیہ سیتو ایپ سے متعلق آر ٹی آئی سوال کے تحت مانگی گئی جانکاری پر سینٹرل انفارمیشن کمیشن کے ذریعے پاس کردہ احکامات سے متعلق وضاحت جاری کی
آروگیہ سیتو ایپ سے متعلق ایک آر ٹی آئی سوال کے تحت مانگی گئی جانکاری پر سینٹرل انفارمیشن کمیشن  کے ذریعے پاس کردہ احکامات سے جڑی میڈیا کی رپورٹوں نے توجہ دلائی ہے۔ سینٹرل انفارمیشن کمیشن  کے احکامات کے مطابق الیکٹرانکس اینڈ انفارمیشن ٹکنالوجی کی وزارت کے سی پی آئی اور این ای جی ڈی اور این آئی سی کو 24 نومبر 2020 کو پیش ہونے کی ہدایت دی گئی ہے۔ سینٹرل انفارمیشن کمیشن کے احکامات کی تعمیل کرنے کے لئے الیکٹرانکس اینڈ انفارمیشن ٹکنالوجی کی وزارت ضروری اقدامات کررہی ہے۔
مذکورہ معاملے سے متعلق یہ وضاحت کی گئی ہے کہ آروگیہ سیتو ایپ اور بھارت میں کووڈ-19 وبا کو روکنے میں اس کے رول کے سلسلے میں کوئی شک نہیں ہونا چاہئے، جیسا کہ دو اپریل 2020کو پریس ریلیز اور سوشل میڈیا پوسٹس کے ذریعے اعلان کیاگیا تھا۔ کووڈ-19 کے خلاف لڑائی میں بھارت کے عوام کو ایک ساتھ لانے کے لئے بھارت سرکار کے ذریعے نجی سرکاری شراکت داری طرز پر آروگیہ سیتو ایپ کا آغاز کیاگیا ہے۔ لاک ڈاؤن کی بندشوں کے ساتھ عالمی وبا کے بحرانی دور سے نمٹنے کے لئے آروگیہ سیتو ایپ کو تقریباً21 دن کی ایک ریکارڈ مدت میں تیار کیا گیا تھا۔ اس کا واحد مقصد میڈ ان انڈیا کے تحت صنعت اور تعلیم کی دنیا کے علاوہ سرکاری شعبے کے باصلاحیت لوگوں کے جنہوں نے اس سمت میں دن رات کا کام کیا ہے کے تعاون سے ایک مضبوط وپائیدار اور محفوظ کنٹریکٹ ٹریسنگ ایپ کو تیار کرنا تھا۔ 2 اپریل 2020 کے بعد سے آروگیہ سیتو ایپ پر باقاعدہ طور سے پریس ریلیز اور اپ ڈیٹس جاری کئے گئے ہیں۔ اس میں 26 مئی 2020 کو اوپن ڈومین میں سورس کوڈ کو دستیاب کرانا بھی شامل ہے۔ جب کوڈ کو اوپن، پبلک میں جاری کیا، تب ایپ کو تیار کرنے اور ایپ کے ایکو سسٹم کے بندوبست سے جڑے سبھی لوگوں کے نام مختلف مرحلوں میں شیئر کیے گئے تھے اور اسے باقاعدہ طور سے میڈیا کو بھی باخبر کیاگیا تھا۔ اسے https://github.com/nic-delhi/AarogyaSetu_Android/blob/master/Contributors.mdپر جاکر بھی دیکھا جاسکتا ہے۔ایسے سبھی مواقع پر اس بات کا واضح طور سے ذکر کیاگیا ہے کہ آروگیہ سیتو ایپ تعلیم اور صنعت کی دنیا کے رضا کاروں کے تعاون سے این آئی سی کے ذریعے تیار کیاگیا ہے۔ آروگیہ سیتو ایپ کو پوری طرح شفافیت سے تیار کیاگیا ہے اور رازداری پالیسیوں اور آروگیہ سیتو ڈیٹا ایکسیس اینڈ نالج شیئرنگ پروٹوکول سمیت سبھی تفصیلات 11مئی 2020 کو آروگیہ سیتو پورٹل aarogyasetu.gov.inپر اپ لوڈ کردیے گئے ہیں۔ پورٹل میں ایپ کیسے کام کرتا ہے۔کووڈ اپ ڈیٹ اور کیوں کسی شخص کو آروگیہ سیتو ایپ استعمال کرنا چاہئے سمیت ایپ کے بارے میں سبھی جانکاری ہے۔ آروگیہ سیتو ایپ کے بارے میں باقاعدہ اپ ڈیٹ سبھی سوشل میڈیا پلیٹ فارم اور سرکاری پورٹل پر بھی دستیاب کرائی گئی ہے۔ بہت سے ٹی وی پروگراموں اور میڈیا بریفنگ میں بھی ایپ کے بارے میں پوری جانکاری اس کی تیاری اور کووڈ-19 کے خلاف لڑائی یں یہ کیسے مدد کررہا ہے۔اس کو شیئر کیاگیا ہے، جیسا کہ پہلے کہا گیا ہے کہ ایپ کو سرکار اور نجی شعبے کی مشترکہ کوششوں سے تیار کیاگیا ہے۔ ایپ کو 16.23 کروڑ سے زیادہ استعمال کرنے والوں کے ذریعے ڈاؤن لوڈ کیا جاچکا ہے اور کووڈ-19 کے خلاف لڑائی میں اس نے صف اول کے صحت عملے کو بہت مدد فراہم کی ہے۔ اس نے کووڈ پازیٹو یوزرس کے بیلوٹوتھ رابطوں کی پہچان میں مدد کی ہے اور الرٹ جاری کرکے لوگوں کو محفوظ بنائے رکھنے میں مدد کی ہے۔
.................................
م ن، ح ا، ع ر
U-6770
(Visitor Counter : 184